**Nacrt**

**UGOVOR**

**O**

**KONCESIJI ZA DETALJNA GEOLOŠKA ISTRAŽIVANJA I EKSPLOATACIJU POJAVEW MINERALNE SIROVINE TEHNIČKO-GRAĐEVINSKOG KAMENA »SITNICA«**

**UGOVORNE STRANE:**

**Vlada Crne Gore , koju zastupa ministar ekonomije dr Vladimir Kavarić (u daljem tekstu: „Koncedent ")**

**i**

1. **\_\_\_\_\_\_\_\_\_\_\_\_, koga zastupa \_\_\_\_\_\_\_\_\_\_\_\_\_ (u daljem tekstu: „Koncesionar)“**,

Koncedent i Koncesionar zajednički Ugovorne strane, a pojedinačno Ugovorna strana

Zaključen \_\_\_\_\_\_\_\_ godine, u Podgorici

## Preambula:

S OBZIROM DA Ustav Države Crne Gore (“Službeni list Crne Gore”, broj 1/07), član 58, definiše da su prirodna bogatstva u državnoj imovini,

S OBZIROM DA Zakon o državnoj imovini (“Službeni list Crne Gore”, broj xx ), član 11, definiše da su prirodna bogatstva kojima raspolaže Crna Gora: rude, nafta, gas i druga prirodna bogatstva određena zakonom,

S OBZIROM DA Zakon o rudarstvu (“Službeni list Crne Gore”, broj 65/08, 74/10, 41/11), član 3, definiše da se rudnim bogatstvima smatraju se sve organske i neorganske mineralne sirovine u čvrstom,tečnom i gasovitom stanju koje se nalaze u primarnom ležištu, u nanosima, odlagalištima, kao i tehnogene mineralne sirovine nastale procesom eksploatacije,

S OBZIROM DA Zakon o koncesijama ("Službeni list Crne Gore", br. 08/09), član 6, definiše da predmet koncesije mogu biti istraživanje ili eksploatacija, ili istraživanje i eksploatacija mineralnih sirovina,

S OBZIROM DA Zakon o koncesijama ("Službeni list Crne Gore", br. 08/09), član 9, definiše da odluku o davanju koncesije na predmetu koncesije na kojem svojinska prava i ovlašćenja vrši Crna Gora donosi Vlada Crne Gore, odnosno Skupština,

S OBZIROM DA je Ministarstvo ekonomije Vlade Crne Gore objavilo Javni oglas za dodjelu koncesije za detaljna geološka istraživanj i eksploataciju pojave mineralne sirovine tehničko- građevinskog kamena „Sitnica“ („Službeni list Crne Gore“, broj ......)

S OBRZIROM DA je Koncesionar po predmetnom Javnom oglasu dostavio ponudu broj XX od XX 2015. godine, ,

S OBZIROM DA je Vlada Crne Gore donijela Odluku o dodjeli koncesije za detaljna geološka istraživanja i eksploataciju pojave mineralne sirovine tehničko-građevinskog kamena „Sitnica" („Službeni list Crne Gore“, broj ......)

S OBZIROM DA Zakon o koncesijama ("Službeni list Crne Gore", br. 08/09), član 43, definiše da se Ugovor o koncesiji zaključuje se u roku od 15 dana od dana donošenja odluke, odnosno u roku utvrđenom u odluci o davanju koncesije, u skladu sa tenderskom dokumentacijom, dostavljenom ponudom i odlukom o davanju koncesije.

SADA SE STOGA zaključuje kao što slijedi:

1. **Tumačenje i definicije**
2. U tumačenju ovog Ugovora, osim u slučaju kada kontekst zahtijeva drugačije, biće primjenjivana sljedeća pravila:

* riječi u jednini će podrazumijevati i njihovu množinu, a riječi u množini će podrazumijevati i njihovu jedninu;
* riječi bilo kog roda će podrazumijevati i drugi rod;
* pozivanje na bilo koji zakon i drugi propis, statut, obavještenje ili odluku će obuhvatati i sve njihove buduće izmjene ili druge promjene;
* upućivanje na bilo koji ugovor, protokol, sporazum ili neki drugi dokument će obuhvatati sve njihove amandmane, dopune, izmjene ili druge promjene;
* smatraće se da svako pominjanje organa uprave podrazumijeva i svakog sljedbenika tog organa ili bilo koji organ ili tijelo koje je preuzelo funkcije ili odgovornosti ili i funkcije i odgovornosti takvog organa uprave;
* naslovi članova ovog ugovora unijeti su isključivo radi lakšeg snalaženja i neće ni na koji način uticati na tumačenje Ugovora i
* sva obavještenja, saglasnosti i potvrde biće u pisanom obliku.

1. definicije predviđene zakonom i drugim propisima će se primjenjivati na ovaj Ugovor i povezane aktivnosti koje se vrše u skladu sa Ugovorom.
2. Pojedini izrazi i pojmovi upotrijebljeni u ovom Ugovoru imaju sljedeće značenje:

|  |  |
| --- | --- |
| Koncesiona djelatnost | označava sve aktivnosti Koncesionara na sprovođenju detaljnih geoloških istraživanja i eksploatacije pojave mineralne sirovine tehničko-građevinskog kamena “Sitnica“; |
| Mineralna sirovina | Označava pojavu mineralne sirovine tehničko-građevinskog kamen “Sitnica”; |
| Koncesioni akt | Označava Koncesioni akt o pojavi mineralne sirovine tehničko-građevinskog kamena “SITNICA”, opština Herceg Novi usvojen od strane Koncedenta; |
| Istražno-eksploatacioni prostor | Označava prostor na kojem je utvrđena Mineralna sirovina koja je predmet ovog Ugovora, a koji je određen Koncesionim aktom i članom 3 Ugovora; |
| Period trajanja koncesije | označava period određen članom 6 ovog Ugovora na koji se Koncesionaru daje koncesija za vršenje Koncesione djelatnosti; |
| Faza detaljnih geoloških istraživanja | označava period bliže određen članom 7 Ugovora u kojem je Koncesionar dužan izvršiti detaljna geološka istraživanja Mineralne sirovine i ovjeriti Elaborat o klasifikaciji, kategorizaciji i proračunu rezervi Mineralne sirovine; |
| Projekat detaljnih geoloških istraživanja Mineralne sirovine | Označava Projekat koji se radi na osnovu projektnog zadatka Koncesionara, koji sadrži koncepciju istraživanja Istražno eksploatacionog prostora, prikaz projektovanih radova, specifikaciju radova po vrsti, obimu vrijednosti i tehničkim uslovima izvođenja radova, a na koji odobrenje izdaje Organ uprave u skladu zakonom; |
| Elaborat o klasifikaciji, kategorizaciji i proračunu rezervi Mineralne sirovine | označava Elaborat koji izrađuje Koncesionar u skladu sa zakonom, a koji sadrži podatke o klasifikaciji, kategorizaciji i proračunu rezervi mineralne sirovine tehničko – građevinskog kamena sa ležišta “Sitnica”, čiji ovjeru vrši Organ uprave u skladu sa zakonom; |
| Faza eksploatacije Mineralne sirovine | označava aktivnosti Koncesionara na eksploataciji Mineralne sirovine koje se sprovode tokom Perioda trajanja koncesije, kao i pripremne aktivnosti na eksploataciji mineralne sirovine bliže definisane članom 8 Ugovora; |
| Glavni rudarski projekat eksploatacije na ležištu „Sitnica“ | Označava Projekat koji izrađuje Koncesionar u skladu sa zakonom za potrebe eksploatacije Mineralne sirovine na ležištu „Sitnica“, a na koji odobrenje izdaje Organ uprave; |
| Grupa G2 ležišta | Označava geogena ležišta sa koeficijentom iskorišćenja od 0,90 - 0,95 i koeficijentom otkrivke do 1 m3/t; |
| Koncesiona naknada | označava naknadu utvrđenu članom 12 Ugovora koju Koncesionar plaća Koncedentu u skladu sa zakonom i Ugovorom; |
| Bankarska garancija | označava bezuslovnu obnovljivu bankarsku garanciju plativu na prvi poziv, bez prava prigovora, izdatu u skladu sa članom 14 Ugovora, na iznos utvrđen Ugovorom, u formi i sa sadržinom kao u Prilogu 1 i 2 Ugovora, koja se izdaje kao sredstvo obezbjeđenja izvršavanja ugovornih obaveza od strane Koncesionara; |
| Bankarska garancija za rekultivaciju | označava bezuslovnu obnovljivu bankarsku garanciju plativu na prvi poziv, bez prava prigovora, izdatu u skladu sa članom 15 Ugovora, na iznos utvrđen od strane Koncedenta u skladu sa zakonom, u formi i sa sadržinom kao u Prilogu 3 Ugovora, koja se izdaje kao sredstvo obezbjeđenja izvršavanja ugovornih obaveza sanacije i rekultivacije površina na kojima su izvođeni rudarski radovi; |
| Viša sila | Označava događaje bliže definisane članom 17 Ugovora; |
| Ponuda | označava ponudu Koncesionara dostavljenu u skladu sa Javnim oglasom na osnovu kojeg je Koncesionar izabran za najpovoljnijeg ponuđača i koja čini sastavni dio ovog Ugovora; |
| zakon ili propis | označava sva pravna akta (ustav, zakone i druge propise donijete na osnovu zakona) koji su važeći na teritoriji Crne Gore; |
| Organ uprave | Označava Ministarstvo, odnosno drugi državni organ nadležan za oblast detaljnih geoloških istraživanja i/ili rudarstva; |
| Ugovor | označava ovaj Ugovor o koncesiji za detaljna geološka istraživanja i eksploataciju pojave mineralne sirovine tehničko- građevinskog kamena „Sitnica”, sa svim prilozima, koji čine sastavni dio Ugovora; |

1. **Predmet koncesije**
2. Ugovorne strane su saglasne da je predmet ovog Ugovora pravo na detaljna geološka istraživanja i eksploataciju pojave Mineralne sirovine, koje će Koncesionar vršiti u skladu sa zakonom, uslovima i rokovima navedenim u ovom Ugovoru, tehničkom dokumentacijom, izdatim saglasnostima i odobrenjima.
3. Ugovorne strane su saglasne da Koncesionar po osnovu ovog Ugovora, nema pravo da u okviru Istražno – eksploatacionog prostora vrši detaljna geološka istraživanja i eksploataciju drugih mineralnih sirovina.
4. **Istražno-eksploatacioni prostor**
5. Istražno-eksploatacioni prostor „Sitnica“, na kojem je utvrđena Mineralna sirovina, koja je predmet Ugovora, administrativno pripada opštini Herceg Novi, a bliže je određen u Koncesionom aktu.
6. Istražno-eksploatacioni prostor „Sitnica“, obuhvata ukupnu površinu od 19.500 m2, odnosno 1,95 ha, i ograničen je pravim linijama koje prolaze kroz konturne tačke, sa sljedećim koordinatama:

|  |  |  |  |
| --- | --- | --- | --- |
| **T A Č K A** | **K O O R D I N A T E** | | **P O V R Š I N A (ha)** |
| **X** | **Y** |
| **A** | 4 711 850 | 6 537 920 | 1,95 |
| **B** | 4 711 855 | 6 537 968 |
| **C** | 4 711 981 | 6 537 991 |
| **D** | 4 711 897 | 6 537 993 |
| **E** | 4 711 964 | 6 575 975 |
| **F** | 4 711 990 | 6 537 065 |
| **G** | 4 711 889 | 6 538 092 |
| **I** | 4 711 856 | 6 538 105 |
| **J** | 4 711 831 | 6 538 072 |
| **K** | 4 711 815 | 6 538 006 |
| **L** | 4 711 766 | 6 537 950 |

1. **Uslovi obavljanja Koncesione djelatnosti**
2. Koncesionar je dužan da za prije otpočinjanja vršenja Koncesione djelatnosti, a u svrhu obavljanja iste, izradi tehničku dokumentaciju u skladu sa zakonom, da pribavi sve potrebne saglasnosti, mišljenja i odobrenja potrebna za zakonito izvođenje detaljnih geoloških istraživanja i eksploataciju Mineralne sirovine na ležištu.
3. Koncesionar je dužan da, pri obavljanju Koncesione djelatnosti, preduzima sve mjere u skladu sa zakonom, radi obezbjeđenja i zaštite ljudi i imovine, zaštite životne sredine i objekata od istorijske, kulturne i prirodne vrijednosti.
4. **Ostale obaveze Koncesionara**

Ugovorne strane su saglasne da je Koncesionar dužan da:

1. racionalno eksploatiše Mineralnu sirovinu i vrši njenu obradu uz obezbjeđenje ljudi i imovine, u skadu sa zakonom;
2. poštuje projektovane i ugovorene kapacitete i dinamiku realizacije koncesije;
3. tokom eksploatacije, u skladu sa zakonom, izvodi geološka istraživanja u cilju povećanja ukupnih rezervi Mineralne sirovine;
4. poštuje mjere zaštite životne sredine propisane i utvrđene odobrenom tehničkom dokumentacijom i zakonom;
5. ulaže u istraživanje za poboljšanje sigurnosti radne sredine i za poboljšanje mjera zaštite životne sredine;
6. postupa isključivo po projektima i odobrenim tehnološkim postupcima;
7. izvještava Koncedenta o eventualnoj pojavi drugih mineralnih sirovina u ležištu;
8. riješi imovinsko-pravne odnose na nepokretnostima obuhvaćenim Istražno -eksploatacionim prostorom o svom trošku ukoliko vlasnik nepokretnosti nije Koncedent;
9. obavlja rudarska mjerenja i izrađuje rudarske planove;
10. dostavlja redovno Koncedentu podatke o otkopanim količinama Mineralne sirovine u skladu sa zakonom, stanju rezervi Mineralne sirovine, kao i sve druge podatke koje zahtijeva Koncedent a koji su neophodne za praćenje realizacije Ugovora;
11. vrši doistraživanje Istražno eksploatacionog prostora, u skladu za zakonom;
12. vrši redovnu izradu Elaborata o klasifikaciji, kategorizaciji i proračunu rezervi Mineralne sirovine, u skladu sa zakonom;
13. sprovodi mjere u cilju unaprjeđenja energetske efikasnosti;
14. obezbijedi novčana sredstva za realizaciju koncesije.
15. **Period trajanja koncesije**
16. Period trajanja koncesije iznosi 22 (slovima: dvadesetdvije) godin2 i počinje teći od dana zaključivanja ovog Ugovora.
17. Period trajanja koncesije iz stava 1 ovog člana obuhvata Fazu detaljnih geoloških istraživanja i Fazu eksploatacije Mineralne sirovine.
18. Istekom roka iz člana 1 ovog člana Ugovor prestaje da važi, osim u slučaju produženja, u skladu sa zakonom.
19. Bez obzira na odredbu stava 3 ovog člana, Ugovorne strane su saglasne da, iako Period trajanja koncesije istekne ili Ugovor bude raskinut u skladu sa odredbama Ugovora i zakona, svaka finansijska obaveza, obaveza rekultivacije i sanacije prostora na kojem su izvođeni rudarski radovi, kao i druge obaveze Koncesionara koje su nastale prije isteka Perioda trajanja koncesije ili raskida Ugovora, će i dalje imati obavezujući karakter za Koncesionara, do njihovog konačnog ispunjenja u skladu sa zakonom i Ugovorom i u tu svrhu odredbe ovog Ugovora koje se odnose na obavještenja, mjerodavno pravo i rješavanje sporova će se i dalje primjenjivati.
20. **Faza detaljnih geoloških istraživanja**
21. Koncesionar je dužan da izradi Projekat detaljnih geoloških istraživanja Mineralne sirovine, na osnovu kojeg će pribaviti odobrenje, dozvole i saglasnosti za ispunjavanje uslova, u skladu sa zakonom, za izvođenje detaljnih geoloških istraživanja, a rezultate istraživanja da prikaže u Elaboratu o klasifikaciji, kategorizaciji i proračunu rezervi Mineralne sirovine, koji treba da dostavi Organu uprave, radi njegovog pregleda i ovjere.
22. Koncesionar je dužan da Fazu detaljnih geoloških istraživanja izvede u roku od jedne godine od dana zaključivanja ovog Ugovora.
23. **Faza eksploatacije Mineralne sirovine**
24. Koncesionar je dužan da Fazu eksploatacije Mineralne sirovine otpočne u roku od dvije godine od dana zaključivanja ovog Ugovora.
25. U roku iz stava 1 ovog člana Koncesionar je dužan da izvrši pripremne radove za otpočinjanju Faze eksploatacije: izradi rudarsku tehničku dokumentaciju, na osnovu koje će pribaviti odobrenja, dozvole i saglasnosti za ispunjavanje uslova za eksploataciju Mineralne sirovine i dobijanje odobrenja za izvođenje radova po Glavnom rudarskom projektu eksploatacije na ležištu „Sitnica“; izvrši pripremu ležišta za eksploataciju, instalira postrojenja i opremu potrebnu za eksploataciju, kao i da pribavi upotrebne dozvole za izgrađene objekte i postrojenja, u skladu sa zakonom.
26. **Korišćenje Mineralne sirovine prije otpočinjanja Faze eksploatacije**

Ukoliko Koncesionar u toku Faze detaljnh geoloških istraživanja ili u toku sprovođenja pripremnih radova za otpočinjanje Faze eksploatacije Mineralne sirovine, u skladu sa zakonom i izdatim odobrenjima i saglasnostima vrši eksploataciju, odnosno koristi Mineralnu sirovinu, dužan je da plati Koncesionu naknadu za količine eksploatisane Mineralne sirovine prema parametrima koji su utvrđeni Ugovorom i zakonom.

**Član 10 Pripadnost grupi ležišta**

Ugovorne strane saglasno konstatuju da Mineralna sirovina pripada Grupi G2 ležišta sa procentualnim iznosom od XX od tržišne vrijednosti bilansnih ili eksploatacionih rezervi, odnosno ukupnog tržišnog proizvoda.

**Član 11 Minimalna godišnja eksploatacija**

Koncesionar je dužan da tokom Faze eksploatacije vrši minimalnu godišnju eksploataciju Mineralne sirovine u iznosu od \_\_\_ m3.

**Član 12 Koncesiona naknada**

1. Koncesionar je dužan da za dobijeno pravo na eksploataciju mineralne sirovine tehničko-građevinskog kamena, plaća Koncesionu naknadu u skladu sa zakonom i Ugovorom.
2. Koncesiona naknada iz stava 1 ovog člana se sastoji od stalnog i promjenljivog dijela naknade
3. Koncesionar je dužan da za dobijeno pravo na eksploataciju mineralne sirovine tehničko-građevinskog kamena plaća stalni dio koncesione naknade, za proizvodnju od XX i sa procentnim iznosom za pripadnost grupi ležišta od \_\_ %, u ukupnom iznosu od \_\_\_\_\_\_\_ €, odnosno:

* za period od xx do xx - xx EUR
* za period od xx do xx- xx EUR

1. Koncesionar je dužan da iznose stalnog dijela Koncesione naknade iz stava 3 ovog člana plaća u jednakim polugodišnjim ratama u iznosu od po \_\_\_\_\_\_\_ € do kraja juna, odnosno, decembra tekuće godine.
2. Ugovorne strane su saglasne da obračun promjenjiviog dijela Koncesione naknade vrši godišnje Koncedent u skladu sa zakonom i parametrima utvrđenim Ugovorom.
3. Ugovorne strane su saglasne da Koncedent može za obračun godišnje vrijednosti proizvodnje Mineralne sirovine koristiti i statističke podatke o ostvarenim prosječnim godišnjim prodajnim cijenama ove vrste proizvoda na domaćem tržištu.

**Član 13 Kontrola otkopnih količina**

1. Ugovorne strane su saglasne da kontrolu otkopanih količina Mineralne sirovine može jedanput godišnje izvršiti institucija ili komisija koju odredi Organ uprave.
2. Ugovorne strane su saglasne da ukoliko se kontrolom iz stava 1 ovog člana utvrdi da je Koncesionar otkopao količine Mineralne sirovine u količini većoj od prikazanih, Koncesionar će izvršiti plaćanje Koncesione naknade za utvđenu razliku otkopanih količina Mineralne sirovine prema parametrima koji su utvrđeni Ugovorom i zakonom , na način i u rokovima koje odredi Koncedent.
3. Bez uticaja na odredbe stava 2 ovog člana Koncedent zadržava pravo da raskine ovaj Ugovor u slučaju da se utvrdi da je Koncesionar otkopao količine Mineralne sirovine u količini većoj od prikazanih.
4. Troškove kontrole iz stava 1 ovog člana snosi Koncesionar.

**Član 14 Bankarska garancija**

1. Koncesionar je dužan da Koncedentu redovno dostavlja Bankarsku garanciju plativu na prvi poziv bez prava prigovora, kao sredstvo obezbjeđenja izvršenja ugovornih obaveza.
2. Koncesionar je dužan da u roku od 20 (slovima:dvadeset) dana od dana zaključivanja ovog Ugovora, dostavi Koncedentu Bankarsku garanciju plativu na prvi poziv bez prava prigovora, u formi i sadržaju kao u Prilogu 1 Ugovora, kao sredstvo obezbjeđenja izvršenja ugovornih obaveza iz člana 7 Ugovora, u iznosu od 13.000,00€ (slovima:trinaesthiljada eura), i sa rokom važenja od godinu od datuma izdavanja.
3. Koncesionar je dužan da najkasnije 30 (slovima:trideset) dana prije isteka roka važenja Bankarske garancije iz stava 2 ovog člana, dostavi Koncedentu Bankarsku garanciju plativu na prvi poziv bez prava prigovora, u formi i sadržaju kao u Prilogu 2 Ugovora, sa rokom važenja od godinu dana od datuma izdavanja, kao sredstvo obezbjeđenja izvršenja ugovornih obaveza, u iznosu od 25.000,00 € (slovima:dvadesetpethiljada eura)
4. Koncesionar će za vrijeme Perioda trajanja koncesije, vršiti redovno obnavljanje Bankarske garancije iz stava 3 ovog člana, i to na način što će svaku narednu Bankarsku garanciju dostavljati 30 dana prije isteka tekuće Bankarske garancije.
5. Propuštanje Koncesionara da dostavi novu Bankarsku garanciju u rokovima definisanim ovim članom smatraće se osnovom za aktiviranje tekuće Bankarske garancije.
6. Po dostavljanju nove Bankarske garancije prethodna Bankarska garancija će se vratiti Koncesionaru.
7. Ugovorne strane saglasno konstatuju da je Koncedent ovlašćen da važeću Bankarsku garanciju u cjelosti naplati u slučaju raskida Ugovora predviđenog članom 18 istog, kao i izvršiti djelimičnu naplatu nezavisno od raskida u slučajevima djelimičnog neispunjenja obaveze Koncesionara. U slučaju nastupanja raskidnih okolnosti definisanih članom 18 Ugovora, Koncedent je nezavisno od činjenice i momenta izjavljivanja raskida Ugovora, ovlašćen izvršiti aktiviranje Bankarske garancije i prije eventualnog raskida, a posebno u slučajevima u kojima se Bankarska garancija bliži isteku važenja. U slučaju eventualnog odustanka Koncedenta od raskida ovog Ugovora, uprkos postojanju uslova za isti, ne može se smatrati ili tumačiti da je isti dužan izvršiti povraćaj iznosa naplaćenog aktiviranjem Bankarske garancije
8. Nezavisno od realizacije Bankarske garancije, i visine iznosa naplaćene istom, Koncedent ima pravo na punu naknadu štete od Koncesionara, koju je isti prouzrokovao svojom krivicom, odnosno nepoštovanjem odredbi Ugovora.

**Član 15 Rekultivacija i sanacija i sredstva obezbjeđenja**

1. Koncesionar je dužan da u toku i po završetku izvođenja rudarskih radova na eksploataciji Mineralne sirovine, bez obzira na uzrok završetka izvođenja radova, izvrši sanaciju i rekultivaciju površina na kojima su izvođeni rudarski radovi, u skladu sa zakonom.
2. Ugovorne strane su saglasne da ako u roku od godinu dana od završetka izvođenja rudarskih radova na eksploataciji Mineralne sirovine, bez obzira na uzrok završetka izvođenja radova, Koncesionar ne izvrši ili u nedovoljnoj mjeri izvrši sanaciju i rekultivaciju površina na kojima su izvođeni rudarski radovi, istu može izvršiti Koncedent o trošku Koncesionara.
3. Bez obzira na odredbe stava 2 ovog člana, u slučaju da Koncesionar u roku do četiri mjeseca od dana završetka izvođenja rudarskih radova na eksploataciji Mineralne sirovine ne otpočne sa izvođenjem radova na sanaciji i rekultivaciji površina na kojima su izvođeni rudarski radovi, Koncedent može dostaviti obavještenje Koncesionaru kojim se zahtijeva da otpočne sa izvođenjem radova u roku od 60 (slovima: šezdeset) dana od datuma dostavljanja obavještenja. Ukoliko u ostavljenom roku Koncesionar ne otpočne sa izvođenjem radova na sanaciji i rekultivaciju, Koncedent može izvršiti sanaciju i rekultivaciju površina na kojima su izvođeni rudarski radovi o trošku Koncesionara.
4. Ugovorne strane su saglasne da je Koncesionar dužan da nakon što otpočne sa Fazom eksploatacije Mineralne sirovine, dostavi Koncedentu u skladu sa zakonom Bankarsku garanciju za rekultivaciju, plativu na prvi poziv bez prava prigovora, u formi i sadržaju kao u Prilogu 3 Ugovora, sa rokom važenja od 12 (slovima: dvanaest) mjeseci od datuma izdavanja, kao sredstvo obezbjeđenja izvršavanja obaveza rekultivacije i sanacije površina na kojima su izvođeni rudarski radovi.
5. Koncesionar će tokom čitavog Perioda trajanja koncesije, kao i tokom izvršenja obaveza definisanih ovim članom, bez obzira na činjenicu da li je Period trajanja koncesije istekao ili je Ugovor raskinut od strane Koncedenta, vršiti redovno obnavljanje Bankarske garancije za rekultivaciju iz stava 4 ovog člana, i to na način što će svaku narednu Bankarsku garanciju za rekultivaciju dostavljati 30 dana prije isteka tekuće Bankarske garancije za rekultivaciju, ili u roku koji u skladu sa zakonom odredi Koncedent.
6. U slučaju da Koncedent u skladu sa stavom 2 ili 3 ovog člana izvršiti sanaciju i rekultivaciju površina na kojima su izvođeni rudarski radovi, isti ima pravo na aktivaciju Bankarske garancije za rekultivaciju ili povlačenje drugog oblika novčanog plaćanja u zavisnosti od zakonskih propisa. U slučaju da troškovi Koncedenta za sanaciju i rekultivaciju prelaze visinu novčanih sredstava obezbijeđenih u skladu sa ovim stavom, Koncesionar je dužan nadoknaditi nastalu razliku Koncedentu.
7. Ugovorne strane su saglasne da Koncedent u skladu sa zakonom određuje visinu novčanog iznosa na koji se izdaje Bankarska garancija za rekultivaciju iz stava 4 i 5 ovog člana.
8. Propuštanje Koncesionara da dostavi novu Bankarsku garanciju za rekultivaciju u rokovima definisanim ovim članom ili u rokovima koje odredi Koncedent u skladu sa zakonom, smatraće se osnovom za aktiviranje tekuće Bankarske garancije za rekultivaciju.
9. Po dostavljanju nove Bankarske garancije za rekultivaciju prethodna Bankarska garancija za rekultivaciju će se vratiti Koncesionaru.
10. Ugovorne strane su saglasne da Koncedent ima pravo da u zavisnosti od propisa zahtijeva drugi oblik novčanog plaćanja različit od Bankarske garanciju za rekultivaciju, kao sredstvo obezbjeđenja izvršenja obaveza definisanih ovim članom. U tom slučaju, nakon obezbjeđenja drugog oblika novčanog plaćanja od stane Koncesionara na način koji defiše Koncedent u skladu sa zakonom, Koncedent će izvršiti povraćaj tekuće Bankarske garancije za rekultivaciju.

**Član 16 Odgovornost Koncesionara**

1. Koncesionar je odgovoran za svu štetu nastalu obavljanjem Koncesione djelatnosti koju pretrpi Koncedent ili treća strana.
2. Koncesionar je dužan da obešteti i oslobodi Koncedenta odgovornosti u slučaju bilo kakvih zahtjeva za naknadu štete koju treća strana podnese protiv Koncedenta, a u pogledu povrede, gubitka ili štete koje prouzrokuje Koncesionar u vršenju Koncesione djelatnosti.

**Član 17 Viša sila**

1. Za svrhe ovog Ugovora, pojam „Viša sila” odnosi se na svaki uzrok ili događaj koji je van razumne kontrole i nije nastao uslijed djelovanja Ugovorne strane koja tvrdi da je pretrpjela posljedice uslijed nastupnja takvog događaja, a koji je doveo do neispunjenja obaveze ili kašnjenja u ispunjenju obaveza predviđenih Ugovorom. Pod pojmom Više sile podrazumijevaju se prirodne pojave ili nepogode, požar, objavljeni ili neobjavljen ratovi, prekogranična neprijateljstva, blokade, karantinska ograničenja, građanski nemiri ili neredi.
2. Kašnjenja u istražno-eksploatacionim radovima, koja nastanu kao rezultat, inače, razumno predvidivih nepovoljnih vremenskih uslova ili razumno predvidivih neodgovarajućih hidroloških, geoloških uslova, socijalnih ili ekoloških uslova, neće se smatrati Višom silom.
3. Neispunjavanje obaveza preuzetih Ugovorom ili kašnjenje u ispunjavanju istih od strane Koncedenta ili Koncesionara, osim obaveze vršenja plaćanja dospjele Koncesione naknade u skladu sa Ugovorom i zakonom, ne smatra se kršenjem ugovornih obaveza u obimu u kojem je pomenuto kašnjenje ili neispunjavanje obaveza uzrokovano Višom silom.
4. Ugovorna strana koja se poziva na Višu silu obavezna je da preduzme razumne mjere, odnosno radnje, da pretrpljenu štetu i gubitke svede na minimum i da drugu Ugovornu stranu obavijesti pisanim putem o dejstvu Više sile, najkasnije u roku od sedam dana od dana saznanja o uticaju Više sile. Obavještenje sadrži detaljan opis događaja prouzrokovanog Višom silom, kao i mjere i radnje koje Ugovorna strana preduzima, radi maksimalnog smanjenja posljedica tog djelovanja.
5. U slučaju Više sile privremeno miruju prava i obaveze iz Ugovora do prestanka dejstva Više sile. Odluku o mirovanju prava i obaveza Koncesionara iz Ugovora donosi Koncedent na osnovu pisanog zahtjeva Koncesionara. Ugovorne strane će, što je prije moguće, sprovesti konsultacije u dobroj vjeri kako bi se dogovorile o odgovarajućim radnjama radi umanjenja posljedica Više sile i kako bi obezbijedili dalje izvršenje ugovornih obaveza.
6. Ugovorna strana pogođena Višom silom će obavijestiti drugu stranu što je prije moguće o prestanku okolnosti koja predstavlja Višu silu. Nakon tog obavještenja Ugovorne strane će nastaviti da ispunjavaju svoja prava i obaveze iz Ugovora na način i pod uslovima koji su predviđeni Ugovorom.

**Član 18 Raskid Ugovora**

1. Ugovorne strane su saglasne da se Koncedent ima pravo da raskine Ugovor dostavljanjem obavještenja o raskidu, bez davanja roka za otklanjanje povreda Ugovora, ukoliko:
2. je pokrenut postupak bankrotstva ili likvidacije nad Koncesionarom, osim u slučaju odobrenog postupka reorganizacije u skladu sa zakonom;
3. je koncesija data na osnovu netačnih podataka bitnih za donošenje odluke o davanju koncesije i zaključivanje ovog Ugovora;
4. Koncesionar svoja prava i obaveze iz ovog Ugovora prenese na drugo privredno društvo bez prethodne saglasnosti Koncedenta;
5. Koncesionar izvrši prenos vlasničkoj udjela na drugo pravno ili fizičko lice bez prethodne saglasnosti Koncedenta.
6. Koncesionar prikaže netačne podatke o eksploatisanim količinama Mineralne sirovine, njihovoj vrijednosti, strukturi i cijeni;
7. Koncesionar ne dostavi Bankarsku garanciju za valjano izvršenje ugovornih obaveza iz člana 7 Ugovora, u roku, sadržaju i visini određenom članom 14 stav 2 Ugovora.
8. Pored slučajeva iz stava 1 ovog člana, Koncedent ima pravo da raskine Ugovor u slučajevima kada Koncesionar:
9. ne izvrši detaljna geološka istraživanja u ugovorenom roku;
10. ne izvrši pripremne radnje za otpočinjanje eksploatacije Mineralne sirovine, odnosno ne otpočne sa Fazom eksploatacije Mineralne sirovine u ugovrenom roku;
11. vrši eksploataciju Mineralne sirovine bez potrebnih odobrenja i saglasnosti;
12. ne dostavi Bankarsku garanciju za valjano izvršenje ugovornih obaveza, u roku, sadržaju i visini određenom Ugovorom, odnosno ako iste ne obnavlja na ugovoreni način;
13. ne dostavi Bankarsku garanciju za rekultivaciju, u roku, sadržaju i visini određenom Ugovorom, odnosno ako iste ne obnavlja na ugovoreni način;
14. odbije zahtjev Koncedenta da u skladu sa zakonom vrši drugi oblik novčanog plaćanja kao vid obezbjeđenja sredstava za rekultivaciju i sanaciju površina na kojima su izvođeni rudarski radovi, odnosno ako neredovno vrši takva plaćanja;
15. duže od godinu dana ne obavlja eksploataciju Mineralne sirovine;
16. ne vrši plaćanje, odnosno kasni u plaćanju Koncesione naknade iz člana 12 ovog Ugovora koje je duže od 30 dana;
17. odbije da plati Koncesionu naknadu za iskorišćenu Mineralnu sirovinu iz člana 9 Ugovora;
18. odbije da plati Koncesionu naknadu za razliku u količinama otkopane Mineralne sirovine, utvrđenu u skladu sa članom 13 ovog Ugovora, na način i u rokovima koje odredi Koncedent;
19. ne dostavi podatke neophodne za obračun Koncesione naknade u zakonom predviđenom roku;
20. vršenjem Koncesione djelatnosti u kontinuitetu ugrožava život i zdravlje ljudi, životnu sredinu i imovinu, a mjere predviđene posebnim propisima nijesu dovoljne da to spriječe;
21. samovoljno izvrši promjene na rudarskim objektima, postrojenjima i uređajima koje koristi pri vršenju Koncesione djelatnosti, odnosno ako ne održava iste, radi čega postoji opasnost od poremećaja u režimu racionalnog korišćenja Mineralne sirovine;
22. nepoštuje druge odredbe ovog Ugovora ili zakona, čija povreda nije izričito definisana tač. a-m ovog stava ili stavom 1 ovog člana;
23. prilikom vršenja Koncesione djelatnosti se ne pridržava zakona, odnosno istu vrši suprotno izdatim odobrenjima, saglasnostima i prihvaćenom tehničkom dokumentacijom;
24. samovoljno mijenja uslove pod kojima je koncesija data.
25. Prije pokretanja postupka raskida Ugovora iz stava 2 ovog člana, Koncedent je dužan da u pisanoj formi obavijesti Koncesionara i odredi mu rok od 90 (slovima: devedeset) dana, za otklanjanja povrede Ugovora i zakona.
26. Koncedent može da raskine ovaj Ugovor ukoliko u roku od šezdeset (60) dana nakon što Koncesionar primi obavještenje iz stava dva ovog člana:
27. Koncesionar nije pokušao da ispravi povredu Ugovora ili zakona kako je to navedeno u obavještenju; ili
28. Ukoliko je jasno van postojanja osnovane sumnje da se povreda koja je navedena u obavještenju ne može ispraviti ili ukloniti u roku od devedeset (90) dana.
29. U slučaju raskida Ugovora definisanih ovim članom Koncesionar nema pravo na nadoknadu štete.

**Član 20 Sporazumni raskid Ugovora**

* + - 1. Ukoliko se, nakon završetka Faze detaljnih geoloških istraživanja izvršene u skladu sa članom 7 Ugovora, Elaboratom o klasifikaciji, kategorizaciji i proračunu rezervi Mineralne sirovine, ne utvrde procijenjene rezerve korisne Mineralne sirovine u pogledu količine i kvaliteta, a dobijeni rezultati utiču na mogućnost ostvarivanja ugovorene dinamike proizvodnje utvrđene Ugovorom, Koncesionar može podnijeti zahtjev za sporazumni raskid Ugovora.
      2. Koncedent je dužan odgovoriti na zahtjev iz stava 1 ovog člana u roku od 30 (slovima: trideset) dana od dana prijema zahtjeva.
      3. U slučaju sporazumnog raskida Ugovora u skladu sa ovim članom, Koncesionar nema pravo na naknadu štete.

**Član 21 Prenos Ugovora o koncesiji i vlasničkih udjela**

Ugovorne strane su saglasne da Koncesionar može prenijeti Ugovor o koncesiji na drugo privredno društvo samo uz prethodnu saglasnost Koncedenta datu u skladu sa zakonom.

Ugovorne strane su saglasne da se, osim ako drugačije nije izričito definisano zakonom, vlasnički udio nad Koncesionarom može prenijeti na drugo fizičko ili pravno lice samo uz prethodnu saglasnost Koncedenta.

Ne ograničavajući se na naprijed navedeno, u slučaju prenosa iz stava 1 i 2 ovog člana Koncedent će naročito cijeniti, ukoliko je to primjenjivo, finansijsku sposobnost, tehničku opremljenost i iskustvo u obavljanju Koncesione ili druge relevantne djelatnosti, lica na koje se prenos vrši, kao i druge uslove u skladu sa zakonom.

**Član 22 Produženje Perioda trajanja koncesije**

1. Ugovorne strane su saglasne da Koncesionar može, ukoliko zakonom izričito nije određen drugačiji rok, najkasnije šest mjeseci prije isteka trajanja Perioda koncesije, podnijeti zahtjev za produženje Perioda trajanja koncesije.
2. Ne ograničavajući se na naprijed navedeno, prilikom razmatranja zahtjeva iz stava 1 ovog člana, Koncedent će naročito cijeniti dosadašnji stepen realizacije koncesijie, način vršenja Koncesione djelatnosti, poštovanje ugovornih obaveza od strane Koncesionara a naročito plaćanje Koncesione naknade, kao i druge uslove definisane zakonom.
3. Ugovorne strane su sagasne da u slučaju produženja Perioda trajanja koncesije Koncedent može propisati dodatne ili nove uslove za realizaciju koncesije.

**Član 23 Rizici**

Ugovorne strane su saglasne da je Koncesionar odgovoran za rizike:

1. utvrđivanja komercijalnih rezervi Mineralne sirovine;
2. dobijanja odobrenja i saglasnosti potrebnih za zakonito izvođenje Koncesione djelatnosti;
3. finansiranja i ostvarivanja gubitaka u poslovanju;
4. rizike po zdravlje, zaštitu lica i imovine;
5. ekološki rizik;
6. kao i druge rizike u vezi sa vršenjem Koncesione djelatnosti.

**Član 24 Kontrola izvršenja Ugovora**

1. Koncesionar će vršiti Koncesionu djelatnost u skladu sa Ugovorom i zakonom, a o svim bitnim promjenama u odnosu na Ugovor i obavljanje Koncesione djelatnosti blagovremeno će obavještavati Koncedenta.
2. Koncedent ima pravo i obavezu da vrši stalnu kontrolu izvršenja obaveza iz Ugovora, naročito vezano za dinimiku, uslove i rokove za realizaciju koncesije, kao i kontrolu poštovanja zakona i izdatih odobrenja i saglasnosti.
3. Kontrolu izvršavanja ugovornih obaveza, dostavljanje obavještenja i komunikaciju sa Koncesionarom po osnovu Ugovora u ime Koncedenta vrši Organ uprave,
4. Bez uticaja na odredbu stava 3 ovog člana, u zavisnosti od zakonskih ovlašćenja, kontrolu izvršavanja ugovornih obaveza i poštovanja zakona u ime Koncedenta mogu vršiti i drugi nadležni državni i/ili inspekcijski organi.

**Član 25 Mjerodavno pravo**

1. Izvršenje, sprovođenje i tumačenje ovog Ugovora vršiće se u skladu sa zakonima Crne Gore
2. U slučaju kolizije između odredbi ovog Ugovora i zakona Crne Gore, preovladaće odredbe zakona.
3. Sve izmjene ili druge promjene zakona primjenjivaće se na ovaj Ugovor.

**Član 26 Način rješavanja sporova**

Sporovi koji nastanu u toku izvršenja Ugovora ili koji su u vezi sa Ugovorom rješavaće se pred Osnovnim sudom u Podgorici.

**Član 27 Jezik Ugovora**

Ovaj Ugovor je zaključen na crnogorskom jeziku

**Član 28 Izmjene i dopune Ugovora**

1. Izmjene i dopune Ugovora vrše se saglasnošću Ugovornih strana aneksima Ugovora sačinjenim u pismenoj formi.
2. Aneksi ovog Ugovora po svom redosljedu zaključivanja označavaju se arapskim brojevima i čine sastavni dio Ugovora.
3. Inicijativu za izmjene i dopune ovog Ugovora može dati svaka od Ugovornih strana.
4. Ugovorna strana, koja je primila pisanu inicijativu za izmjenu i dopunu Ugovora dužna je da se u roku do 30 (trideset) dana izjasni o predloženoj inicijativi.

**Član 29 Obavještenja**

1. Sva obavještenja i ostala komunikacija u skladu sa Ugovorom smatra se da je propisno obavljena ili predstavljena, ukoliko je dostavljena u pisanom obliku, preko kurira ili poslata faksom. Sva pomenuta obavještenja naslovljavaju se na Koncedenta ili Koncesionara, u zavisnosti od slučaja i u skladu sa sljedećim:
2. **Koncedent:**

**Vlada Crne Gore - Ministarstvo ekonomije**

[adresa]

[Za]

[\_\_]

[telefon]

[faks]

1. **Koncesionar:**

**[XXX]**

[adresa]

[Za]

[\_\_\_]

[Telefon]

[faks]

1. Svaka Ugovorna strana može da zamijeni ili promijeni navedenu adresu uz slanje pisanog obavještenja drugoj Ugovornoj strani.

**Član 30 Ugovorna dokumentacija**

Sastavni dio ovog Ugovora čine i:

1. Koncesioni akt xx;
2. Ponuda Koncesionara;
3. Prilozi Ugovora;
4. Izvod iz sudskog registra Koncesionara;

**Član 31 Završna odredba**

Ovaj Ugovor je sačinjen u 13 (trinaest) istovjetnih primjeraka od kojih po dva primjerka pripadaju Ugovornim stranama, a po jedan primjerak Državnom tužiocu, Ministarstvu finansija, Poreskoj upravi, Zaštitniku imovinsko pravnih interesa Crne Gore, Komisiji za koncesije Vlade Crne Gore, Upravi za inspekcijske poslove, Upravi za imovinu Crne Gore, Upravi za nekretnine, Područna jedinica Herceg Novi i opštini Herceg Novi.

**ZA KONCEDENTA ZA KONCESIONARA**

**M I N I S T A R IZVRŠNI DIREKTOR**

**dr Vladimir Kavarić**